stanford-oval/wikipedia huggingface dataset:
Robert De Niron filmografia

De Niro vuonna 2008.
Robert De Niron filmografia koostuu pääosin elokuvarooleista näyttelijänä. De Niro on lisäksi toiminut tuottajana ja ohjaajana.
Filmografia ohjaajana

Jäähyväiset kummisedälle (1993)
The Good Shepherd (2006)
Osittainen filmografia tuottajana

Cape Fear (1991)
Tribeca (1993)
Jäähyväiset kummisedälle (1993)
Wag the Dog – häntä heiluttaa koiraa (1997)
Kun sattuma kuljettaa (1999)
Perhe on painajainen (2000)
Painajainen perheessä (2004)
The Good Shepherd (2006)
What Just Happened (2008)
Pienin painajainen perheessä (2010)
About a Boy (2014–2015)
The Wizard of Lies (2017)
When They See Us (2019)
The Irishman (2019)
Francis Xavier Vira Arpondratana

Piispa Arpondratana
Piispan vaakuna
Francis Xavier Vira Arpondratana (thaiksi ฟรังซิสเซเวียร์ วีระ อาภรณ์รัตน์; s. 3. lokakuuta 1955) on thaimaalainen roomalaiskatolinen piispa. Hänet vihki papiksi Bangkokin arkkihiippakuntaan Michael Michai Kitbunchu 7. kesäkuuta 1981. Hänet nimitettiin Chiang Main hiippakunnan johtoon 10. helmikuuta 2009, ja piispaksi vihkiminen seurasi 1. toukokuuta. Pääkonsekraattorina toimi Kitbunchu, jota avustivat Salvatore Pennacchio ja Joseph Sangval Surasarang.
Fort Chipewyan

| Fort Chipewyan |
| --- | --- |

 Fort Chipewyan
 Koordinaatit: 58°42′43.99″N, 111°8′54.96″W 
Valtio:   Kanada
Provinssi:  Alberta
Kunta:  Wood Buffalo
Perustettu (NWC:n kauppa-asema):  1788
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Pinta-ala:  
 – Kokonaispinta-ala:  10.24 km²
Korkeus:  220 m
Väkiluku (2008):  1,016
Aikavyöhyke:  UTC-7
 – Kesäaika:  UTC-6
Postinumero:  T9K
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Fort Chipewyan on 1 016 asukkaan (2008) taajama Kanadassa, Albertan provinssissa, Wood Buffalon kunnassa. Fort Chipewyan on Albertan vanhin eurooppalaisten perustama asuinalue. Sen perusti vuonna 1788 Roderick McKenzie, tutkimusmatkailija Alexander Mackenzien serkku. Nimi asemalle annettiin alueella asuneiden chippewa-intiaanien mukaan. Fort Chipeweyan sijaitsee Athabascajärven länsipäässä.
Fort Chipewyan sijaitsee tiettömällä alueella, ja ainoat liikenneyhteydet ovat talvisin Fort McMurraystä rakennettavan 280 kilometrin pituisen talvitien lisäksi lentokoneet. Kylän läheisyydessä sijaitsee Fort Chipewyanin lentoasema.
Historia

Kun eurooppalaiset saapuivat alueelle siellä asui algonkin- ja chippewa-intiaaneja, jotka olivat syrjäyttäneet aikaisemmin alueella asuneet dunnezat.
Tiettävästi ensimmäisinä eurooppalaisina alueelle saapui tutkimusmatkailija Alexander Mackenzien ryhmä. Alexander Mackenzie ja hänen serkkunsa Roderick perustivat Fort Chipewyanin ja nimesivät sen alueen chippewien mukaan. Tukikohdasta käsin Alexander Mackenzie jatkoi tutkimusmatkojaan kauemmaksi länteen etsiessään reittiä Pohjois-Amerikan länsirannikolle, minkä takia tukikohta hylättiin muutaman vuoden jälkeen. North West Company perusti uuden turkiskauppa-aseman 1808 Athabascajärven vastarannalle. Paikkaan kehittyi nykyinen Fort Chipewyan taajama. Kauppa-asemasta muodostui yksi tärkeimmistä turkiskauppa-asemista alueella, jonka hallinnasta North West Company ja Hudson's Bay Company kilpailivat.
Francis Xavier Thomas

Francis Xavier Thomas (28. maaliskuuta 1906 Bendigo – 5. elokuuta 1985) oli australialainen roomalaiskatolinen piispa. Hänet vihki papiksi Sandhurstin hiippakuntaan John McCarthy 13. heinäkuuta 1930. Hänet nimitettiin Geraldtonin hiippakunnan johtoon 18. kesäkuuta 1962, ja piispaksi vihkiminen seurasi 31. heinäkuuta. Pääkonsekraattorina toimi Bernard Denis Stewart, jota avustivat Thomas Vincent Cahill ja Arthur Francis Fox.
Thomas osallistui Vatikaanin toiseen kirkolliskokoukseen. Hän jäi eläkkeelle 13. heinäkuuta 1981.
Genoveva (nimi)

| Genoveva |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Genevieve, Geneviève, Genovefa, Genoveffa 
Nimen alkuperä:  epäselvä
Infobox OKNimi-testi OK: 
Genoveva on naisen etunimi, joka tunnetaan eurooppalaisesta kansankirjallisuudesta. Brabantin herttuatar Genovevan tarina alkoi levitä ranskan- ja saksankielisinä kansankirjoina 1400-luvulla ja suomenkielisinä painoksina 1800-luvulla. Nimen etymologisesta taustasta ei ole varmaa tietoa, mutta se saattaa olla kelttiläistä, kreikkalaista tai germaanista alkuperää.
Digi- ja väestötietoviraston mukaan Suomessa on vuoteen 2022 mennessä tilastoitu noin 10–30 Genoveva-nimistä naista.
Tunnettuja Genovevoja

Genoveva Añonma (s. 1989), päiväntasaajanguinealainen jalkapalloilija
George Gough Booth

George Gough Booth
George Gough Booth (24. syyskuuta 1864 Toronto – 11. huhtikuuta 1949) oli kanadalaissyntyinen yhdysvaltalainen kustantaja ja filantrooppi. Booth oli 1900-luvun alkupuoliskon huomattavimpia sanomalehtikustantajia ja Cranbrookin taideakatemian merkittävä mesenaatti.
Booth syntyi Torontossa vaatimattomaan perheeseen vuonna 1864 ja sai vain suppean koulusivistyksen. Hän oli jo varhain kiinnostunut taiteista ja arkkitehtuurista, ja sen jälkeen kun hänen perheensä oli muuttanut Detroitiin 1881, hän hankki osakkuuden pienestä takorautakoristeita valmistavasta ontariolaisesta yrityksestä. Booth suunnitteli yritykselle useita koristemalleja.
Booth meni vuonna 1887 naimisiin Ellen Warren Scrippsin kanssa, joka oli The Detroit News -lehden perustajan James Scrippsin tytär. Appensa toiveesta Booth luopui koristeyrityksen omistuksesta ja liittyi Detroit Newsin palvelukseen liiketoimintajohtajana. Vuonna 1906 Booth seurasi Scrippsiä lehden hallituksen puheenjohtajana. Vuonna 1929 Booth luopui puheenjohtajan tehtävästä, mutta jatkoi kuitenkin lehden johtajana kuolemaansa saakka.
Booth oli 1890-luvulla ryhtynyt hankkimaan omistukseensa michiganilaisia pienlehtiä. Hän perusti yhdessä veljensä Ralphin kanssa Booth Publishing Companyn vuonna 1914. Yrityksen nimi muuttui myöhemmin Booth Publishing Companyksi, ja Booth toimi sen johtotehtävissä vuosikymmeniä. Yhtiö menestyi hyvin ja Booth hankki sen avulla itselleen huomattavan omaisuuden.
Booth alkoi jo 1900-alussa osallistua Yhdysvaltain kulttuurielämän tukemiseen. Hän perusti kirjapainon ja oli yksi Detroit Society of Arts and Crafts –yhdistyksen perustajista. Hän ryhtyi myös lahjoittamaan koristetaidetta Detroit Institute of Artsille. Booth myös lahjoitti rahaa Michiganin yliopistolle arkkitehtuurin tutkimusta varten. Boothin merkittävin elämäntyö oli kuitenkin Cranbrookin oppilaitoisten ja museoiden perustaminen. Booth ja hänen vaimonsa Ellen perustivat Cranbrookiin yhteensä kuusi oppilaitosta.
Genovesa

Genovesa
| --- | --- |
Sijainti:  San Cristóbalin kantoni Ecuador
Saariryhmä:  Galápagossaaret
Vesialue:  Tyynimeri
Korkein kohta:  64 m
Pinta-ala:  14 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Genovesa on pieni hevosenkengänmuotoinen saari Ecuadorille kuuluvilla Galápagossaarilla. Se on pinta-alaltaan vain 14 neliökilometriä ja muodostuu yhdestä tulivuoresta. Saaren muoto on syntynyt, kun tulivuoren kaldera on romahtanut yhdeltä sivultaan.
Genovesan tulivuorisaaren ikää ei pystytä tarkasti määrittämään, sillä laavassa on vain vähän kaliumia. Monet laavamuodostelmista näyttävät kuitenkin nuorilta. Vaikka tulivuoren purkautumisesta ei ole historiallisia todisteita, sitä pidetään edelleen aktiivisena. Saaren keskellä on pieni kraatterijärvi.
Genovesalla on suuria merilintuyhdyskuntia. Saarella on runsaasti erityisesti punajalkasuulia, mutta siellä asuu myös fregattilintuja, yölokkeja, suomutropiikilintuja, ulappakeijuja ja naamiosuulia.
Vierailijoille Genovesalla on kaksi rantautumispaikkaa. Darwininlahden rannalle voi tehdä märkärantautumisen. Rannalta johtaa 750 metrin mittainen kävelyreitti. Toinen mahdollinen rantautumispaikka on Prinssi Filipin rappusten luona. Rappuset johtavat 25 metrin korkeuteen, josta voi tarkkailla merilintuja.
Aiheesta muualla

Kuvia tai muita tiedostoja aiheesta Genovesa Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
G-Powered

G-Powered Uusi alku -tapahtumassa vuonna 2010
G-Powered on suomalainen sanomaltaan kristillinen yhtye, joka esittää eurodance-musiikkia. Yhtye on lajissaan hyvin harvinainen uskonnollisen sanomansa vuoksi.
Historia

G-Powered sai alkunsa vuonna 2005, kun Kimmo Korpela ja Miia Rautkoski (nyt Mäki-Kerttula) tutustuivat Jyväskylän yliopistolla. Rautkoski oli kuullut Korpelan etsivän laulajaa yhtyeeseensä, ja hänellä itsellään oli jo valmiiksi muutamia kappaleita kirjoitettuna.
Kimmo Korpela vastaa yhtyeen soitinosuudesta keikoilla. Hausmyllyn ja Wingdomin laulajana toiminut Sami Asp on esiintynyt G-Poweredin kanssa Maata Näkyvissä -festareilla vuosina 2008, 2009 ja 2010. Rautkoski erosi G-Poweredista alkuvuodesta 2013 aloitettuaan uransa HB:n kanssa, ja hänen tilalleen tuli Susanna Korhonen. Syksyllä 2019 laulajaksi tuli The Voice -kisailussa mukana ollut Johanna Bågman.
Diskografia > Albumit

Odottanut oon (2006)
Todellisuus (2008)
Trust (2010)
Tahdon luottaa (2011)
Diskografia > Singlet

”Kotiin” (2007)
”Kohti unelmaa” (2009)
”I Belong to You” (2010)
”Tahdon luottaa” (2010)
”This Day” (2010)
”Ota luoksesi” (2011)
”Victory” (2014)
"Vaikka Mä Pelkään" (2019)
"Muistan Sen" (2019)
Aiheesta muualla

Yhtyeen kotisivut
Genovan tasavalta

Genovan ydinalueet, väliaikaisesti valloitetut alueet, kaupallisen vaikutuksen alueet, pankkitoiminta-alueet, siirtokunnat ja kauppareitit.
Genovan tasavalta (ital. Repubblica di Genova, liguuriksi Repúbrica de Zêna, lat. Res Publica Ianuensis) oli Genovan kaupungista kehittynyt itsenäinen valtio vuosina 1005–1797 Välimeren pohjoisrannikolla.
Genovan tasavalta käsitti aluksi Genovan kaupungin ja ympäröivät alueet, mutta Genovan hallitsemat alueet lisääntyivät kaupankäynnin lisääntyessä. Vuonna 1015 koko Liguria oli osa Genovaa. Ensimmäisen ristiretken jälkeen vuonna 1098 Genovalla oli siirtokuntia Syyriassa, joista suurin osa menetettiin Saladinille. Vuonna 1261 Izmiristä tuli osaa Genovaa. Vuonna 1255 Genova perusti siirtokunnan Krimin niemimaalle Caffaan, tämän jälkeen Genova perusti Soldaian, Chercon ja Cembalon siirtokunnat. Vuonna 1275 Bysantti antoi Khios- ja Samos-saaret Genovalle. Vuosien 1316–1332 aikana Genova perusti siirtokuntia Mustanmeren rannalle La Tanaan ja Samsuniin. Vuonna 1355 Genova sai Lesbos-saaren.
1300-luvun lopussa perustettiin Samastri Mustallemerelle ja Genova sai Kyproksen. Tuolloin Genova hallitsi neljännestä Bysantin pääkaupungista Konstantinopolista ja hallitsi Trebizondin keisarikunnan pääkaupunkia. Genovan tasavalta menetti suurimman osan alueistaan 1400-luvulla Osmanien valtakunnalle.
Aiheesta muualla

Kuvia tai muita tiedostoja aiheesta Genovan tasavalta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Republic of Genoa
Käännös suomeksi
Francis Younghusband

Francis Younghusband
Francis Edward Younghusband (1863–1942) oli brittiläinen Aasian-tutkija ja upseeri. Hän matkasi vuodesta 1886 lähtien laajasti Keski-Aasiassa. Vuosina 1903 ja 1904 tapahtunut, Younghusbandin ja kenraali Macdonaldin johtama Tiibetiin suuntautunut brittiläinen sotilasretkikunta eteni ensimmäisenä Lhasaan. Younghusband teki myös matkoja Mantšuriaan ja Gobiin. Vuonna 1904 Younghusband pakotti Tiibetin hallituksen perustamaan kaksi kauppapaikkaa brittejä varten. Vuosina 1904–1906 Younghusband oli Ison-Britannian komissaari Tiibetissä.
Ryhmäkasvi

Ryhmäkasvi on sellainen kesäkukka, jota on tapana istuttaa ryhmiin parvekelaatikoihin, kukkalaatikoihin ja kukkapenkkeihin. Jos ryhmään halutaan usean värisiä kukkia ja jos siis halutaan niiden kukkivan yhtä aikaa, pitää muistaa kasveja valitessa tarkastaa, että niiden kukinta-aika on sama.
Jotkut ryhmäkasvit kestävät leikkaamista ja jos ne venähtävät pitkiksi ja honteloiksi, niitä voi leikata hieman. Joitakin ryhmäkasveja voidaan käyttää myös leikkokukkina.
Ryhmäkasveja aurinkoiselle paikalle:
riippapelargoni
samettikukka
tarhaverbena
Rymäkasveja aurinkoiselle tai puolivarjoiselle paikalle:
kesäbegonia
punarevonhäntä
salkoruusu
kehäkukka
kiinanasteri
uudenguineanliisa
kesäleimu
tarhadaalia
Ryhmäkasveja varjoiselle paikalle:
pauliinabegonia eli ruusubegonia
ahkeraliisa
Roy Smith

| Henkilötiedot |
| --- | --- | --- |
Koko nimi: Roy Alexander Smith Lewis
Syntymäaika: 19. huhtikuuta 1990 (ikä 34)
Syntymäpaikka: Puerto Limón, Costa Rica
Kansalaisuus:  Costa Rica
Pelipaikka: Puolustaja
Pituus: 184 cm
Seurat
| Vuodet | Seura | O (M) |
| 2007-2011 2011-2012 2012 2013 2013-2014 2014-2015 2016 2016–2018 2018– | Brujas Orión Gainare Tottori The Strongest Uruguay Santos Guápiles Cartaginés Honduras Progreso Marathón |  |
Maajoukkue
| 2010 | Costa Rica | 2 (0) |
Roy Smith (s. 19. huhtikuuta 1990 Puerto Limón) on costaricalainen jalkapalloilija.
Jalkapallomaajoukkue

Smith debytoi Costa Rican maajoukkueessa 2010. Hän on pelannut kaksi maaottelua.
George Gilbert Scott

George Gilbert Scott
Albert Memorial Kensington Gardensissa.
George Gilbert Scott (13. heinäkuuta 1811 – 27. maaliskuuta 1878) oli englantilainen viktoriaanisen ajan arkkitehti. Scott suunnitteli erityisesti kirkkoja ja köyhäintaloja. Uusien kirkkojen lisäksi hän ohjasi vanhojen kirkkojen restaurointeja.
Scott syntyi Gawcottin kylässä Buckinghamshiressä papin pojaksi. Hän opiskeli arkkitehtuuria James Edmestonin oppilaana ja työskenteli vuosina 1832–1834 Henry Robertsin apulaisena. Augustus Puginin innoittamana Scott liittyi uusgoottilaiseen suuntaukseen.
1860-luvulla Scott sai kuningatar Viktorialta tehtäväkseen suunnitella muistomerkin kuningattaren vuonna 1861 lavantautiin kuolleelle puolisolle, prinssi Albertille. Albert Memorial rakennettiin Lontoon Kensington Gardensiin vuosien 1864 ja 1876 välillä.
Scott lyötiin ritariksi vuonna 1872. Hän kuoli vuonna 1878 ja hänet haudattiin Westminster Abbeyyn. Myös Scottin pojat George Gilbert Scott Junior ja John Oldrid Scott sekä pojanpoika Giles Gilbert Scott olivat merkittäviä arkkitehteja.
Aiheesta muualla

Kuvia tai muita tiedostoja aiheesta George Gilbert Scott Wikimedia Commonsissa
Sir George Gilbert Scott Dictionary of Scottish Architects -sivuston tietokannassa
George Grabowicz

George Grabowicz 2019.
George Grabowicz, myös Hryhori Hrabovytš, ukr. Григорій Грабович, (s. 12. lokakuuta 1943 Krakova, Puola) on yhdysvaltalainen kirjallisuudentutkija.
Grabowicz suoritti tohtorin tutkinnon Harvardin yliopistossa 1975 ja on sittemmin ollut yliopistossa Ukrainan kirjallisuuden professorina. Hän oli vuosina 1989–1996 Harvardin Ukrainan tutkimuslaitoksen johtaja.
Grabowicz perusti 1997 Kiovassa ilmestyvän kulttuurilehden Krytyka, jonka päätoimittaja hän on. Hän on Ševtšenkon tieteellisen seuran (NTSh) täysjäsen ja vuodesta 2012 yhdysvaltalaisen Ševtšenkon tieteellisen seuran puheenjohtaja. Hän on kirjoittanut artikkeleita kirjallisuudenhistoriasta ja kirjallisuudenteoriasta sekä kirjoja Taras Ševtšenkosta ja yleisesti ukrainalaisesta kirjallisuudesta.
Aiheesta muualla

George G. Grabowicz Harvard University (englanniksi)
Rikos napamerellä

| Rikos napamerellä> The White South.Alkuperäisteos |
| --- | --- |
Kirjailija:  Hammond Innes
Kieli:  englanti
Genre:  meriromaani, jännitysromaani
Julkaistu:  1949
Suomennos
Suomentaja:  Matti Karjalainen
Kustantaja:  Nide
Julkaistu:  1951
Sivumäärä:  308
Löydä lisää kirjojaKirjallisuuden teemasivulta
Rikos Napamerellä (The White South, 1949) on Hammond Innesin kirjoittama meriaiheinen jännitysromaani.
Roy Tarpley

| Roy Tarpley |
| --- | --- |

Henkilötiedot
Koko nimi:  Roy James Tarpley
Syntynyt: 28. marraskuuta 1964 New York, New York, Yhdysvallat
Kuollut: 9. tammikuuta 2015 (50 vuotta) Arlington, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/Sentteri
Pituus:  211 cm
Paino:  104 kg
NBA-varaus:  7. varaus 1986 (Dallas Mavericks)
Pelaajaura
Yliopistojoukkueet
1982–1986:   Michiganin yliopisto
Seurajoukkueet
1986–1991 1991–1992 1992 1992–1993 1993–1994 1994–1995 1995–1996 1998–1999 1999 1999–2000 2000–2001 2003–2004 2005 2005–2006:   Dallas Mavericks  Wichita Falls Texans  Miami Tropics  Aris Thessaloniki BC  Olympiakos BC  Dallas Mavericks  Iraklis Thessaloniki BC  Apollon Limassol BC  Ikaros Khalkidas BC  PBC Ural Great  Beijing Olympians  Sioux Falls Skyforce  Dodge City Legend  Michigan Mayhem
Roy James Tarpley (28. marraskuuta 1964 New York, New York – 9. tammikuuta 2015 Arlington, Texas) oli yhdysvaltalainen koripalloilija. Hän pelasi kuusi kautta NBA:ssa ja muun muassa Kreikassa ja Venäjällä. Tarpleyn uraa varjostivat huume- ja alkoholiongelmat, jotka johtivat lopulta elinikäiseen pelikieltoon NBA:ssa.
Pelaajaura

Isona laitahyökkääjänä tai sentterinä pelanneen Tarpleyn varasi NBA:han vuoden 1986 varaustilaisuudessa seitsemännellä vuorolla Dallas Mavericks. Kaudella 1986–1987 hänet valittiin NBA:n tulokkaiden tähdistöjoukkueeseen ja kaudella 1987–1988 sarjan parhaaksi kuudenneksi pelaajaksi.
Lokakuussa 1991 Tarpleylle langetettiin pelikieltoa NBA:han tämän käytettyä kokaiinia. Hän jäi kiinni alkoholin- ja huumeidenkäytöstä vielä toisen ja kolmannen kerran saman kauden aikana ja oli NBA-pelikiellossa tämän jälkeen kolmen kauden ajan. Pelikieltonsa ajan Tarpley pelasi yhdysvaltalaisissa piensarjoissa ja Kreikassa. Tarpley palasi Mavericksiin vuonna 1994 mutta rikkoi hoitosopimuksensa ehtoja. Hänelle langetettiin elinikäinen pelikielto NBA:han. Tarpley jatkoi uraansa Euroopassa. Hän pelasi Kreikassa, Kyproksella ja Venäjällä ja palasi Kiinassa pelatun vuoden jälkeen Yhdysvaltoihin, missä hän pelasi piensarjoissa vuoteen 2006 saakka.
Tarpley kuoli 9. tammikuuta 2015 Texasin Arlingtonissa 50 vuoden iässä. Maksavauriolla oli todennäköisesti osuus Tarpleyn kuolemaan.
Foreign Affair Tour

Foreign Affair Tour on Tina Turnerin ensimmäinen stadion kiertue ja samalla ensimmäinen kiertue joka ulottui vain Eurooppaan. Kiertue sisälsi 121 konserttia.
Soittolista

"Steamy Windows"
"Typical Male"
"Foreign Affair"
"Undercover Agent for the Blues"
"Ask Me How I Feel"
"We Don't Need Another Hero (Thunderdome)"
"Private Dancer"
"I Can't Stand the Rain"
"Nutbush City Limits"
"Addicted to Love"
"The Best"
"I Don't Wanna Lose You"
"What's Love Got to Do with It?"
"Let's Stay Together"
"Proud Mary"
"What You Get Is What You See"
"Show Some Respect"
"Better Be Good to Me"
"Be Tender with Me Baby"
Kokoonpano

Bassokitara: Bob Fiet
Tanssijat: Annie Behringer ja LeJeune Richardson
Rummut: Jack Bruno
Kitara: John Miles and James Ralston
Kosketinsoittimet: Timmy Cappello and Ollie Marland
Lyämäsoittimet: Timmy Capello
Piano: Kenny Moore
Saksofoni: Timmy Cappello
Taustalaulu: Timmy Cappello, John Miles, Ollie Marland, Kenny Moore and James Ralston
Robert Wilson

Robert Wilson -nimisiä henkilöitä ovat:
Robert Wilson (s. 1941), yhdysvaltalainen teatteriohjaaja, lavastaja, kirjailija ja arkkitehti
Robert Wilson (s. 1935), kanadalainen soutaja
Robert Anton Wilson (1932–2007), yhdysvaltalainen kirjailija, filosofi, psykologi ja futurologi
Robert B. Wilson (s. 1937), yhdysvaltalainen ekonomisti, ns. Nobelin taloustieteen palkinnon saaja
Robert Charles Wilson (s. 1953), yhdysvaltalainen tieteiskirjailija
Robert McLiam Wilson (s. 1964), irlantilainen kirjailija
Robert R. Wilson (1914–2000), yhdysvaltalainen fyysikko, kuvanveistäjä ja arkkitehti
Robert Thomas Wilson (1777–1849), brittiläinen kenraali, poliitikko ja Gibraltarin kuvernööri
Robert Woodrow Wilson (s. 1936), yhdysvaltalainen tähtitieteilijä, kosmisen taustasäteilyn löytäjä, Nobelin fysiikanpalkinnon saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Wilson”, voi hakea sivunnimihaulla, laajalla sivunnimihaulla tai tekstihaulla.
Robert Winchelsey

Robert Winchelsey tai Winchelsea (n. 1240 – 11. toukokuuta 1313) oli englantilainen teologi ja Canterburyn arkkipiispa. Hän opiskeli Pariisin ja Oxfordin yliopistoissa, joissa myöhemmin myös opetti. Vaikka hänellä oli Edvard I:n tuki arkkipiispaksi valittaessa, hänestä tuli kuninkaan voimakas vastustaja. Entisen kuninkaan virkailijan tultua valituksi paaviksi nimellä Klemens V, kuninkaan onnistui karkottaa hänet maanpakoon. Kuninkaan pojan Edvard II:n noustua valtaan, Winchelsey sai palata Englantiin.
Winchelsey vihittiin arkkipiispaksi 12. syyskuuta 1294, julistettiin pannaan 1301 ja sai synninpäästön seuraavana vuonna.
Winchelsey kuoli 11. toukokuuta 1313. Vaikka hänen haudallaan on väitetty tapahtuneen ihmeitä, häntä ei julistettu pyhimykseksi.
Rheinbach

| Rheinbach |
| --- | --- |

 vaakuna
 Rheinbach
 Koordinaatit: 50°38′N, 6°57′E 
Valtio:  Saksa
Osavaltio:  Nordrhein-Westfalen
Piirikunta:  Rhein-Sieg-Kreis
Pinta-ala:  
 – Kokonaispinta-ala:  69,7 km²
Korkeus:  173 m
Väkiluku (2019):  27 007
 – Väestötiheys:  387 as./km²
Postinumero:  53359
Suuntanumero(t):  02226, 02225, 02255
 
 www.rheinbach.de 
Infobox OKVirheellinen NIMI-arvo: 
Rheinbachin sijainti Rhein-Siegin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Rheinbach on kaupunki Rhein-Siegin piirikunnassa Nordrhein-Westfalenin osavaltiossa läntisessä Saksassa. Se on osa Bonnin kaupunkiseutua ja historiallista Reininmaata.
Maantiede

Rheinbach sijaitsee osavaltionsa lounaisosassa noin 35 kilometriä Kölnin keskustasta etelään ja noin 15 kilometriä Bonnin keskustasta lounaaseen. Rheinbachin eteläpuolella kohoaa Eifelin vuoristoon kuuluva matalahko Ahrgebirge-vuoristo. Rein virtaa Rheinbachin itäpuolitse.
Rheinbach koostuu kantakaupungista ja yhdeksästä osa-alueesta, jotka olivat aiemmin itsenäisiä maalaiskuntia. Suurin osa väestöstä asuu kantakaupunki Rheinbachissa, joka sijaitsee Rheinbachin pohjoisosassa, kuten myös osa-alueet Oberdrees, Niederrees, Ramershoven, Flerzheim, ja Wormersdorf. Rheinbachin keskiosassa on metsävyöhyke, jonka lounaispuolella sijaitsevat Neukirchen ja Queckenburg. Vyöhykkeen kaakkoispuolella sijaitsevat Todenfelt ja Hilberath.